
           ROMÂNIA
JUDEŢUL HUNEDOARA
    MUNICIPIUL BRAD
             PRIMAR
    Nr. 69/11829/17.05.2021


R E F E R A T  DE  A P R O B A R E
privind  transmiterea în folosință gratuită Clubului Sportiv ”ARMATA – AURUL” Brad a unui imobil – ”teren împrejmuit”, proprietatea
 publică a Municipiului Brad



Prin cererea înregistrată la Primăria Municipiului Brad sub numărul 28925/26.05.2021, Clubul Sportiv ”ARMATA - AURUL” Brad a solicitat darea în folosință gratuită a Bazei Sportive ”Aurul Brad” situată în municipiul Brad, strada Morii, FN, județul Hunedoara în scopul desfășurării antrenamentelor și a meciurilor din Campionatul Național Liga a 3-a, precum și pentru antrenamentele și meciurile grupelor de copii, juniori și seniori.
	Imobilul – ”teren împrejmuit” are suprafața tabulară de 20.440 mp. și se identifică prin C.F. nr. 68172 Brad, număr topografic 68172, având categoria de folosință ”curți, construcții” și destinația de ”BAZĂ SPORTIVĂ AURUL BRAD”. 
Valoarea de inventar a bunului imobil este de 970.003,00 lei.
	În această Bază Sportivă se regăsesc următoarele construcții:
- număr cad.68172-C1 – construcții administrative și social culturale (birouri și vestiare) Sc = 288 mp.;
- număr cad.68172-C2 – construcții anexă (grup sanitar) Sc = 9 mp.;
- număr cad.68172-C3 – construcții anexă (casă bilete) Sc = 7 mp.;
- număr cad.68172-C4 – construcții anexă (casă bilete) Sc = 7 mp.;
- număr cad.68172-C5 – construcții anexă (tribună) Sc = 48 mp.;
- număr cad.68172-C6 – construcții anexă (tribună) Sc = 105 mp.;
- număr cad.68172-C7 – construcții anexă (tabelă de marcaj) Sc = 8 mp.;
- număr cad.68172-C8 – construcții anexă (tribună) Sc = 125 mp.;
- număr cad.68172-C9 – construcții anexă (tribună) Sc = 88 mp.;
- număr cad.68172-C10 – construcții anexă (tribună) Sc = 203 mp.;
- număr cad.68172-C11 – construcții anexă (tribună) Sc = 93 mp.;
- număr cad.68172-C12 – construcții anexă (tribună) Sc = 23 mp.;
- număr cad.68172-C13 – construcții anexă (tribună) Sc = 111 mp.;
- număr cad.68172-C14 – construcții anexă (teren zgură tenis de câmp) Sc = 600 mp.;
- număr cad.68172-C15 – construcții anexă (teren iarbă-fotbal) Sc = 7272 mp.;

	

	În contextul celor de mai sus, am inițiat prezentul proiect de hotărâre prin care am propus transmiterea în folosință gratuită Clubului Sportiv ”ARMATA – AURUL” Brad a unui imobil – ”teren împrejmuit”, proprietatea publică a Municipiului Brad și-l supun spre dezbatere plenului Consiliului Local al Municipiului Brad în forma prezentată.
	Precizez că beneficiarul dreptului de folosință gratuită va suporta cheltuielile cu utilitățile, exercitând posesia și folosința asupra bunului imobil, în condițiile legii.
	Transmiterea în folosință gratuită se va face în baza unui contract încheiat între părți, cu o perioadă de valabilitate de 5 (cinci) ani.
Predarea bunului imobil se va face în termen de 30 zile de la data adoptării Hotărârii Consiliului Local în baza unui proces-verbal de predare-primire. 
Beneficiarul nu are dreptul să schimbe destinația bunului primit în tot sau în parte, acest fapt atrăgând încetarea folosinței și revenirea de drept a acestuia în proprietatea publică a Municipiului Brad.
După preluarea imobilului, se va proceda la înscrierea în cartea funciară a dreptului de folosință gratuită în favoarea Clubului Sportiv ”ARMATA – AURUL” Brad.
Am propus, de asemenea, împuternicirea primarului Municipiului Brad să semneze contractul de dare în folosință gratuită.
Invoc în susţinerea propunerii mele prevederile art. 121, art. 136 alin. 4 din Constituţia României, republicată; ale art.108 lit. d, art. 129 alin. 2 lit. c, alin. 6 lit. b, art. 288 alin. 3, art. 297 alin.1 lit. a și art. 349 - 353 din O.U.G. nr. 57/2019 privind Codul administrativ, cu modificările şi completările ulterioare; ale art. 551, art. 861 și următoarele, art. 874 alin. 1 și art. 2144 și următoarele din Legea nr. 287/2009 privind Codul Civil, republicată, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.



P R I M A R
Florin CAZACU




